Minister sê ja vir kaderontplooiing | Maroela Media
Malusi Gigaba. Foto: GCIS
Malusi Gigaba, minister van openbare ondernemings, se kaderontplooiing in staatsinstellings se rade is aanvaarbaar indien die persone die nodige vaardighede het vir die posisie waarin hulle aangestel word.
"Ek sal nie om verskoning vra vir die ontplooiing van 'n kader in 'n raad nie, mits die kader die relevante en vereiste ondervinding en kundigheid beskik om aan die mandaat te voldoen," het Gigaba aan die Kaapse Persklub gesê. "Aan die einde van die dag is Gill Marcus 'n kader. Sy het die vereiste vaardighede om die reserwebank te bestuur. Tito [Mboweni] was 'n kader. Ek sal bekommerd wees indien iemand voorstel dat Malusi die hoof van die reserwebank word. Dan sal ek sê kaderontplooiing is verkeerd." Gigaba het toegegee dat die ontplooiing van lojale ANC en alliansie lede verkeerd geloop het in verskeie gevalle. Volgens Gigaba kan dit in die toekoms verhoed word deur 'n "wetenskaplike en sistematiese aanslag" te gebruik rakende die samestelling van die rade.
11-jarige verkrag om ma te straf
Ek glo nie iemand het werklik 'n probleem daarmee dat die ANC-regering enige van sy kaders in 'n senior posisie ontplooi nie maar ongelukkig het die praktyk dit al baie duidelik uitgewys dat talle van hierdie kaders in geen opsig opgewasse was vir die posisie nie. Hoeveel kaders is al byvoorbeeld by die SAL ontplooi – en vele ander departemente of semi-staatsinstellings wat nie die mas kon opkom nie. 'n Ander probleem is dat die ANC-regering toelaat dat die ontplooide kader, nadat hy 'n groot gemors van sy verantwoordelikhede gemaak het, steeds vir 'n onbepaalde tyd in die posisie aanbly… Lees meer »
DIT IS DIE REDE WAAROM DIE LAND IN SO GEMORS IS. DIE SPREEKWOORD VAN, DIE EEN OOG KONING HET NIE EENS BETREKKING NIE WANT DIE HELE KLOMP IS BLIND EN DOOF EN BAIE STUPID.